38 
2540 
2560 
ÅRTUR LÄNGFORS ET WERNER SÓDERHJELM 
Cil del païs le liu amerent 
Et molt volentiers 1 anterent 
Cil ki en autre deu creoient; 
Dons et offrandes 1 donoient. 
Li hus monteplioit molt biaus 
Et si estoit assés noviaus. 
Peu faloit ke n'i avenist 
Miracle et ke on ni véist 
Contrais redrecier et avules 
Ralumer, s'amoit miux li pules 
Le liu et plus ert honerés 
Et ensauciés et aorés. 
Tout cil ki mehaignié estoient 
De tous mehains, ki la venoient 
Erent respassé et gari. 
Mains preudom la novele oi 
Qui se pena de lui acroistre. 
Ensi fist Damedex conoistre 
Sen bon martyr, si l'anoncha. 
La capele monteplia: 
Le meillor orent grans ententes 
De l'avancier, si misent rentes. 
Environ ot herbergemens, 
Maisons et edefiemens 
Et si mist on gent ordenee, 
Dont la capele ert honeree 
Et nuit et jor molt bien servie; 
Ensi fu l'uevre commencie. 
Les noveles del bon martyr 
Fist on en mainte terre oir. 
Li riches hom dont vos oistes, 
Ki si estoit mesiaus et tristes, 
Ki fu garis par la chemise 
Ki deseur saint Quentin fu mise 
De la mezelerie grant, 
Et ki s'ala dont repentant 
De la fause loi c’ot tenue, 
Por le miracle c'ot véue, 
Dont ot grant joie en son corage, 
Trestout promist son iretage 
2567 Als.sat.a d. 
E.317wa] 
2565 
2596 
2600 
Al saint et bien li atendi. 
A tant la novele entendi 
Bais, ki molt bien en Deu creoit 
Et ki de grant eage estoit; 
Al saint a sa terre dounee 
Et aprés sa mort terminee. 
Ne demora gaires en vie 
Quant sa terre li ot gerpie. 
Vilers ses castiaus avoit non, 
Por le signor mua son non: 
Por lui ot non Baionviler; 
Ensi fist on son non muer. 
Li canoine de Saint-Quentin, 
Ki or al soir et al matin 
Servent l'eglise hautement, 
En ont le riche tenement. 
La reute i est bien emploie, 
Car il n'a glise miux servie 
En toute la crestiienté; 
Ce dist on bien par verité. 
A] tans ke on ot saint Quentin, 
Si com nos trovons el latin, 
En terre mis deseur Aouste, 
Avoit manant illuec dejouste 
Un mercier ki n'ert mie rices: 
Aguilles vendoit et affices, 
Juiaus de plonc, louces, fusiaus. 
Povres ert molt ses ostisiaus: 
Por le grant aise del boscage 
Ot illuec pris son herbregage. 
Uns cuens ki de Hiale estoit 
Par devers France repairoit, 
Ensamble o lui ot grant maisnie. 
Par mi le grant forest antie 
Estoit aceminés li cuens; 
En sa route ot assés de gens. 
Li merciers ert .ı. jor alés 
À 1. marchié illuec d'alés, 
tum est autem corpus ipsius egregii martyris octavo kalendas julii Quo in loco frequens visitatio ejusdem 
martyris meritis coruscat. 
Nam et caeci pristinum lumen, claudi gressum denegatum, surdi auditum amis- 
sum recipiunt; atque variis incommodis plures laborantes, quorum in altero libro perplura scripta sunt, op- 
tata saepissime potiuntur salute, praestante Domino nostro Jesu Christo, cui est honor et gloria in saecula 
saeculorum. Amen. 
